Diari Oficial de la Generalitat Valenciana


Sumari del DOGV 7854, del 19-08-2016 (2016/6587)

Informació pública de l'estudi de detall per a la unitat urbana M-12.3 del sector R-6 pla parcial Malilla Norte.
----------------------------------------------------------------------------------------------------------------

### Dades del document

Número de DOGV
:   7854

Data del DOGV
:   19-08-2016

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/6587


Data del document
:   08-08-2016

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de l'estudi de detall per a la unitat urbana M-12.3 del sector R-6 pla parcial Malilla Norte. [2016/6587]  
La Junta de Govern local de l'Ajuntament de València, en sessió celebrada el 29 de juliol de 2016, va adoptar l'acord que en la part dispositiva diu el següent:  
«Primer. Iniciar el procés de consulta a les administracions públiques afectades i persones interessades de l'estudi de detall per a la unitat urbana M-12.3 del sector R-6 del pla parcial Malilla Nord, i sotmetre'l a informació pública durant un termini de 20 dies, per mitjà dels anuncis corresponents en el Diari Oficial de la Comunitat Valenciana i en un diari no oficial d'àmplia difusió de la localitat.  
  
Segon. Notificar aquest acord als identificats com a interessats en el procediment d'avaluació ambiental, que són els següents:  
  
- Mas Vilanova, SL, amb domicili social a la ronda del General Mitre, número 12, de Barcelona (CP 08649).  
- Mapfre Inmuebles SGA, SA, amb domicili social al carrer de Colom, 4, 5t, de València (CP 46345).  
- Vallehermoso División Promoción, SAU, amb domicili social a la plaça d'Amèrica, número 3, de València (CP 46495).  
- Promociones Habitat, SA, amb domicili social al passeig de l'Albereda, número 34, de València (CP 46588).  
- Associació de Veïns del Barri de Malilla, amb domicili social a la carrera de Malilla, número 45, baixos, de València (CP 46180).  
Tercer. Comunicar aquest acord als serveis municipals afectats i sol·licitar informe a la Direcció General d'Aviació Civil per trobar-se el municipi de València afectat per servituds aeronàutiques civils.  
  
Quart. Procedir a la inserció en el web municipal www.valencia.es de la documentació sotmesa a informació pública i posar-la a disposició del públic a l'Oficina Municipal d'Informació Urbanística, situada a la planta baixa de l'edifici municipal de l'antiga Fàbrica de Tabacs, al carrer d'Amadeu de Savoia, número 11.»  
I, de conformitat amb el que estableix l'article 57 en relació amb l'article 53 de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP), s'obri el període de consultes i informació pública per a la presentació d'al·legacions durant el termini de 20 dies hàbils, comptadors des de l'endemà de la publicació d'aquest acord en el Diari Oficial de la Comunitat Valenciana (DOCV).  
La documentació es troba a disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores) i exposada en el web d'Urbanisme www.valencia.es/urbanismo, en compliment de l'article 53.2 de la LOTUP.  
  
València, 8 d'agost de 2016.- El secretari: Manuel Latorre Hernández.